CELEX: 31993R1382
Language: el
Date: 1993-06-04 00:00:00
Title: ΚΑΝΟΝΙΣΜΟΣ (ΕΟΚ) αριθ. 1382/93 ΤΗΣ ΕΠΙΤΡΟΠΗΣ της 4ης Ιουνίου 1993 για την τροποποίηση του κανονισμού (ΕΟΚ) αριθ. 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεως

Avis juridique important

|

31993R1382

ΚΑΝΟΝΙΣΜΟΣ (ΕΟΚ) αριθ. 1382/93 ΤΗΣ ΕΠΙΤΡΟΠΗΣ της 4ης Ιουνίου 1993 για την τροποποίηση του κανονισμού (ΕΟΚ) αριθ. 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεως  

Επίσημη Εφημερίδα αριθ. L 136 της 05/06/1993 σ. 0023 - 0023 Φινλανδική ειδική έκδοση: Κεφάλαιο 3 τόμος 49 σ. 0244  Σουηδική ειδική έκδοση: Κεφάλαιο 3 τόμος 49 σ. 0244 

ΚΑΝΟΝΙΣΜΟΣ (ΕΟΚ) αριθ. 1382/93 ΤΗΣ ΕΠΙΤΡΟΠΗΣ της 4ης Ιουνίου 1993 για την τροποποίηση του κανονισμού (ΕΟΚ) αριθ. 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεωςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2046/92 (2), και ιδίως το άρθρο 12 παράγραφος 4,  Εκτιμώντας:  ότι, στο άρθρο 2 του κανονισμού (ΕΟΚ) αριθ. 3472/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2310/92 (4), έχει καθοριστεί η ελάχιστη ποσότητα που θα προσφερθεί στην παρέμβαση- ότι, λαμβανομένης υπόψη της διαρθρώσεως  της παραγωγής στην Ελλάδα και στην Πορτογαλία, πρέπει να διατηρηθούν για τις χώρες αυτές διαφορετικά όρια για τις περιόδους 1992/93 και 1993/94- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3472/85 τροποποιείται ως εξής:  1. στο άρθρο 2 παράγραφος 3, οι όροι "για την περίοδο 1991/92" αντικαθίστανται από τους όρους "για τις περιόδους 1991/92, 1992/93 και 1993/94"- 2. στο άρθρο 8 παράγραφος 1, οι όροι "κατά τη διάρκεια της περιόδου 1991/92" αντικαθίστανται από τους όρους "κατά τη διάρκεια των περιόδων 1991/92, 1992/93 και 1993/94".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 215 της 30. 7. 1992, σ. 1.  (3) ΕΕ αριθ. L 333 της 11. 12. 1985, σ. 5.  (4) ΕΕ αριθ. L 222 της 7. 8. 1992, σ. 23.